Koordinatės: 55°15′42″š. pl. 22°37′24″r. ilg.﻿ / ﻿55.26161°š. pl. 22.62324°r. ilg.﻿ / 55.26161; 22.62324

Globio ąžuolas|  
Ąžuolas krūmokšnių apsuptyje, pažymėtas nauju informaciniu ženklu (nukritęs senasis medinis ženklas) |
| Vieta | Stulgiai,Jurbarko raj. |
| Rūšis | paprastasis ąžuolas |
| Aukštis | 25,0 m |
| Amžius | 320 m.(2021 m.) |
| Apimtis (1,3 m aukštyje) | 5,80 m |

**Globio ąžuolas** – valstybės saugomas botaninis gamtos paveldo objektas, esantis Jurbarko rajone, Šimkaičių seniūnijoje, Stulgių kaime. Išskirtinis ąžuolas auga atokioje nuo gyvenviečių vietovėje, Raseinių miškų urėdijos Vadžgirio girininkijos 573 kvartalo 36 sklype, apie 100 m nuo šiaurinio Šaltuonos upės kranto. Ąžuolas pažymėtas nauju geležiniu informaciniu ženklu. Išsiskiria trumpu kamienu, plačia laja. 2023 m. duomenimis, lankymui nepritaikytas: auga tankių krūmokšnių apsuptyje, nuo ąžuolo link upės driekiasi šlapynė (apleista pieva), keliuose nėra nuorodų.

Globio ąžuolas gali būti pasiekiamas iš žvyrkelio, jungiančio kelią  **4501**  Stragutė–Eržvilkas–Bebirvai  ties Vadžgiriu (Šimkaičių sen.) su keliu  **3512**  Raseiniai–Paupys–Eržvilkas , prasidedantį Paupio miške, 2 km į rytus nuo Paupio (Viduklės sen. Raseinių raj.). Iš Vadžgirio pavažiuoti į šiaurę apie 4 km, pravažiavus tiltą per Šaltuoną, ties Kalupių vienkiemiu pasukti 1 km žvyrkeliu į rytus, toliau einančiu brandaus miško pakraščiu, 230 m paeiti į pietus dirbamo lauko pakraščiu, palei krūmokšniais apaugusį šlaitą, nusileisti žemyn. Kitu maršrutu, iš Paupio kelio, pavažiuoti apie 3 km į pietus iki Kalupių vienkiemio, toliau – pasukti į rytus link ąžuolo. 

Globio ąžuolas paskelbtas valstybės saugomu Lietuvos Respublikos aplinkos ministro 1999 m. lapkričio 3 d. įsakymu Nr. 345.

Plačiašakis ąžuolas auga ant nedidelio šlaitelio. 2017 m. duomenimis, laja buvo susiformavusi į pietryčių pusę (pievą), iš šiaurės vakarų pusės visos šakos aplūžusios. Laja sveika, tanki. Kamienas smarkiai gumbuotas, sveikas.

Kitų šaltinių duomenimis, pagal 2021 m. atliktą valstybės saugomų botaninių GPO vertinimo ataskaitą, pabrėžiamas žemas ąžuolo svorio centras, kamiene pastebima puvinio, sausų skeletinių šakų, žiemospirgio požymių. Rekomenduojama šalinti traką ir pomiškį, šienauti. Nurodomas amžius – 320 metų, lajos plotas – 424 kv. m.

Duomenys
--------

* Medžio rūšis – paprastasis ąžuolas (*Quercus robur L.*)
* Kamieno apimtis – 5,80
* Medžio aukštis – 25,0 m
* Lajos plotas – 424 kv. m
* Amžius – 320 metų

Taip pat skaitykite
-------------------

Už 150 m į pietryčius, šlapynės pakraštyje, auga saugomas Baublio ąžuolas (5 m apimties).

Šaltiniai
---------

1. 1 2  Saugomų teritorijų valstybės kadastras. Globio ąžuolas *stvk.lt/map*
2. ↑  Valstybinė miškų tarnyba. Senieji Lietuvos ąžuolai. 185. Globio ąžuolas *lrv.lt*
3. ↑  Gamtos paveldo objektai. Detalūs vertinimo duomenys. Botaniniai GPO (taškiniai objektai), 84. Globio ąžuolas *vstt.lrv.lt*

Nuorodos
--------

* Globio ąžuolas *saugoma.lt*
* Globio ąžuolas YouTube svetainėje
* Gamtos paveldo objektai. Tvarkymas. Globio ąžuolas (86 pav.)*vstt.lrv.lt*Archyvuota kopija 2022-10-30 iš Wayback Machine projekto.

  


|  |  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| 

| Ž • A • RJurbarko rajono savivaldybės saugomos teritorijos |
| --- |
|  |
| Valstybiniai rezervatai | 
Viešvilės gamtinis rezervatas |
|  |
| Regioniniai parkai | 
Panemunių regioninis parkas |
|  |
| Valstybiniai draustiniai | 
Balandinės telmologinis • Baužaičių telmologinis • Dubysos ichtiologinis • Jūros ichtiologinis • Kaskalnio geomorfologinis • Lapgirių botaninis • Margupio botaninis • Mituvos hidrografinis • Šaltuonos botaninis-zoologinis |
|  |
| Valstybiniai gamtos paveldo objektai | 
Avietiškių ąžuolas • Baublio ąžuolas • Gediminaičio ąžuolas • Gelgaudų ąžuolas • Globio ąžuolas • Graužėnų pušis • Milaičių ąžuolas • Papiškių ąžuolas • Raudonės juodoji tuopa • Raudonės liepa • Vidkiemio ąžuolų alėja • Žvirblaukio ąžuolas |
|  |
| Savivaldybės gamtos paveldo objektai | 
Antkalnės ąžuolas • Antkalnės liepa • Domantų ąžuolas • ~~Domantų kadagys~~ • Domantų klevas • Rūsteikonių ąžuolas |

 |